เรื่องร้องเรียน (ร้องเรียน) วันที่ 2023-05-22 03:26:39 — แขวงบางค้อ เขตจอมทอง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660020679
ขอให้ปรับปรุงระบบการให้บริการทางโทรศัพท์ของศูนย์บริการสาธารณสุข 29 ช่วงนุชเนตร แขวงบางมด (ตามผู้ร้องแจ้ง) เขตจอมทอง กรุงเทพมหานคร หมายเลขโทรศัพท์  0 2476 6493 เนื่องจากวันที่ 19 พฤษภาคม 2566 ตั้งแต่เวลา 16.00-19.00 น. ผู้ร้องมีการติดต่อหน่วยงานดังกล่าวเป็นระยะๆ โดยค้นหาหมายเลขโทรศัพท์ผ่านทาง google และทาง google แจ้งว่าปิดทำการเวลา 20.00 น. เมื่อผู้ร้องมีการติดต่อไปเป็นระบบอัตโนมัติเพื่อให้กดหมายเลขภายใน เช่น กด 0 ติดต่อโอเปอเรเตอร์ เมื่อทำการกดตามระบบ แต่ก็ไม่มีเจ้าหน้าที่รับสายแต่อย่างใด ส่งผลให้ผู้ร้องไม่ได้รับความสะดวกในการติดต่อใช้บริการ (ประชาชนประสงค์ให้ปกปิดชื่อ และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata